Diari Oficial de la Generalitat Valenciana


Sumari del DOGV 7616, del 16-09-2015 (2015/7466)

Informació pública de la suspensió de llicències d'obra major en el nucli urbà d'Orbeta.
----------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7466


Data del document
:   07-09-2015

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * administració local
    * pla d'urbanisme

Informació pública de la suspensió de llicències d'obra major en el nucli urbà d'Orbeta. [2015/7466]  
Per mitjà de sessió extraordinària del Ple de l'Ajuntament, de data 4 de setembre de 2015, es va adoptar l'acord que diu literalment:  
  
Vist que la zona d'Orbeta correspon a un entorn urbà amb característiques especials que han de tindre's en compte.  
Vist que en la zona del nucli urbà d'Orbeta s'ha sol·licitat un estudi de les característiques específiques d'este entorn, entre altres, la seua antiguitat, traçat urbà i característiques constructives de les edificacions tradicionals,  
Vist l'informe tècnic de data 21 d'agost de 215, el contingut del qual es transcriu de forma literal:  
El tècnic municipal que subscriu, i davant de l'absència de l'arquitecte municipal Alfonso Turell Huelin, complint allò que s'ha ordenat per la provisió de l'Alcaldia amb número d'expedient 347/2015, i després d'analitzar els precedents existents en esta oficina tècnica, la normativa d'aplicació en l'entorn d'Orbeta, així com la problemàtica que es genera en este entorn «especial» com a conseqüència de l'aplicació de la normativa actual, s'emet el present informe:  
1. És indubtable que la zona d'Orbeta correspon a un entorn urbà amb característiques especials que han de tindre's en compte, i dotar-la d'una normativa específica, ajustada i personalitzada que mantinga precisament eixe caràcter especial.  
2. El caràcter especial de l'entorn urbà d'Orbeta li ve donat tant per la seua trama urbana, amples de carrers com per les característiques constructives de la major part d'edificacions existents, totes estes amb una sèrie de característiques tradicionals que s'assemblen en gran manera a les contingudes en el nucli antic d'Orba.  
3. És cert també que este no és l'únic cas en què este espai urbà està afectat per l'aplicació d'una normativa, les normes subsidiàries d'Orba, que si bé poden ser vàlides per a altres zones del municipi, possiblement per a la zona d'Orbeta no siguen les més adequades.  
  
4. Estos servicis tècnics consideren procedent la modificació de les ordenances d'edificació i estètiques aplicables en el nucli urbà d'Orbeta, per la qual cosa en consideració del tècnic que subscriu hauria de procedir-se a la suspensió temporal de llicències d'edificació en l'entorn urbà indicat per a poder procedir a l'estudi i determinació de les línies que s'ha de seguir en l'esmentada zona, basant-se en el que establix l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que disposa que: «Els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició per a àmbits determinats, a fi de facilitar l'estudi o la reforma de l'ordenació urbanística.  
La suspensió tindrà una duració màxima de dos anys. Este termini s'interromprà, amb alçament de la suspensió, si, transcorregut un any, no se sotmet a exposició pública la proposta del pla.»  
5. Esta suspensió hauria d'afectar únicament i exclusivament les obres majors en què es pretenga executar una nova edificació, per la qual cosa hauria de permetre's exclusivament les que afecten labors de manteniment, seguretat (manteniment de l'estructura existent), higiene i que no suposen un augment, disminució, ni modificació del volum existents.  
Vist l'informe tècnic, de data 28 d'agost de 2015, el contingut del qual a continuació es transcriu de forma literal.  
El tècnic municipal, complint allò que s'ha ordenat per la provisió de l'Alcaldia amb número d'expedient 347/2015, així com de la provisió de l'Alcaldia, de data 28 d'agost de 2015, per la qual se sol·licita un aclariment en relació amb la situació en què queda la paralització de les obres en el cas d'execució d'obres noves en què es conserve la façana existent, s'emet el present informe:  
1. Cal destacar que la conservació de la façana o façanes que dóna al carrer és un element importantíssim a tindre en compte en relació amb l'ordenament estètic existent i que es pretenga dur a terme, per mitjà de l'estudi que estos servicis tècnics municipals consideren indispensable.  
2. No obstant això, no és l'únic paràmetre a tindre en compte per a poder procedir a la regulació d'este entorn especial.  
Tenint en compte la topografia natural del terreny del nucli urbà d'Orbeta, així com la dimensió de les illes existents, fruit de la trama urbana tan característica, genera que l'aplicació estricta i màxima de les normes subsidiàries vigents produïsquen unes desigualtats volumètriques molt importants que provoquen eixa pèrdua del caràcter propi del nucli urbà d'Orbeta.  
3. És per açò que independentment de la conservació o no de la façana, s'aconsella la suspensió temporal de llicències que impliquen les actuacions indicades en l'apartat 5t (quint) de l'informe, de data 21 d'agost de 2015.  
I perquè conste i tinga els efectes oportuns, expedisc i firme este edicte a Orba, 28 d'agost de 2015.  
Vist l'informe proposta de resolució, de data 28 d'agost de 2015.  
  
A l'empara del que establix l'article 22.1.c de la Llei 7/1985, de 2 d'abril, reguladora de les bases de règim local.  
Basant-se en el que s'ha exposat anteriorment, s'acorda:  
  
Primer. Suspendre en el nucli urbà d'Orbeta les llicències d'edificació consistents en llicències d'obres majors en què es pretenga executar una nova edificació.  
Segon. Permetre exclusivament les llicències d'edificació que afecten labors de manteniment, seguretat (manteniment de l'estructura existent), higiene i que no suposen un augment, disminució, ni modificació del volum existent.  
Esta suspensió té l'abast per a la tramitació i atorgament de llicències d'edificació consistents en obra major, pel període d'un any.  
  
Tercer. Publicar el present acord en el Diari Oficial de la Comunitat Valenciana.  
Quart. Facultar l'alcalde president per a subscriure els documents que siguen necessaris per a portar a efecte el que s'ha aprovat.  
  
Orba, 7 de setembre de 2015.- L'alcalde president: Juan Ignacio Cervera Arbona.